Na temelju članka 55. stavka 4. Zakona o komunalnom gospodarstvu (»Narodne novine« broj 68/18, 110/18 32/20 i 1/21) i članka 55. Statuta Grada Koprivnice («Glasnik Grada Koprivnice» broj 4/09, 1/12, 1/13, 3/13,- pročišćeni tekst 1/18, 2/20 i 1/21), a sukladno članku 30., stavku 3. Odluke o načinu i naplati parkiranja na javnim parkiralištima na području Grada Koprivnice („Glasnik Grada Koprivnice“ broj 7/18 i 8/21) gradonačelnik Grada Koprivnice dana 27.10.2021. godine, donio je

**ZAKLJUČAK**

**o davanju prethodne suglasnosti na prijedlog cjenika javne usluge parkiranja na javnim parkiralištima, premještanja, blokiranja, deblokiranja i čuvanja vozila**

**I.**

Daje se prethodna suglasnost trgovačkom društvu KOMUNALAC d.o.o., Mosna ulica 15, Koprivnica na prijedlog cjenika javne usluge parkiranja na javnim parkiralištima, premještanja, blokiranja, deblokiranja i čuvanja vozila, utvrđenog u Cjeniku od dana 27.10.2021. godine.

**II.**

Cjenik iz točke I., ovog Zaključka, nalazi se u prilogu i čini sastavni dio ovog Zaključka.

**III.**

 Ovaj Zaključak upućuje se KOMUNALCU d.o.o., Mosna ulica 15, Koprivnica, na daljnje postupanje.

KLASA: 363-01/19-01/0040

URBROJ: 2137/01-08-03/1-21-5

Koprivnica, 27.10.2021.

GRADONAČELNIK:

Mišel Jakšić, dipl. oec.

**O b r a z l o ž e n j e**

Temeljem članka 55. a u svezi s člankom 24 st. 1. točka 1. Zakona o komunalnom gospodarstvu („Glasnik Grada Koprivnice“ broj 68/18, 110/18, 32/20 i 1/21), trgovačko društvo KOMUNALAC d.o.o., Mosna ulica 15, Koprivnica, podnijelo je zahtjev za davanje suglasnosti na cjenik javne usluge parkiranja na javnim parkiralištima, premještanje, blokiranje, deblokiranje i čuvanje vozila sukladno Odluci o izmjenama Odluke o načinu i naplati parkiranja na javnim parkiralištima na području Grada Koprivnice („Glasnik Grada Koprivnice“ broj 7/18 i 8/21).

Predlaže se donošenje novog cjenika s obzirom da je Odlukom o izmjenama Odluke o načinu i naplati parkiranja na javnim parkiralištima na području Grada Koprivnice ukinuta treća zona parkiranja te je vrijeme parkiranja promijenjeno na način da se parkiranje naplaćuje umjesto do 17.00 sati do 19.00 sati. Cijene satne karte za l. i 2. zonu ostaje ista, a mijenja se cijena dnevne parkirne karte i ostale predložene izmjene cijene mjesečne i godišnje parkirne karate te godišnje i mjesečne stanarske karte.

Slijedom svega iznijetog predlože se Gradonačelniku davanje prethodne suglasnosti temeljem članka 55. stavka 5. Zakona o komunalnom gospodarstvu na prijedlog cjenika javne usluge parkiranja na javnim parkiralištima, premještanja, blokiranja, deblokiranja i čuvanja vozila, prema Cjeniku u prilogu te donošenje zaključka kao u naprijed predloženom tekstu.

Nositelj izrade i predlagatelj akta:

Upravni odjel za izgradnju grada, upravljanje nekretninama i komunalno gospodarstvo

 PROČELNIK:

 Tomislav Golubić, dipl. ing. geot.